Alpenapollo
De Alpe-Apollo (Parnassius phoebus) isch e Summervogel, wo i de Alpe lebt. Er ghört zo de Arte, wo d Gfoor bistoot, as er uussterbe tuet.

Vorchoo 
De Alpe-Apollo chunnt nume selte vor und isch nume i de Alpe z finde. Er lebt i de Berge zwöschet 1500 und 2600  vor, mag nassi Plätz und füechti Häng.

Uussie 
De Alpe-Apollo isch e brüünliche Summervogel mit ere Spannwiiti vo 60 bis 70 mm. D Flügel sind hellbruu und am Rand dunkelbruu. Uf de Vorderflügel het er drai schwarzi Tupfe und zwee rooti Tupfe miteme schwarze Rand. Uf de Hinderflügel het er je zwee rooti Tupfe mit eme schwarze Rand und emene wiisse Flecke i de Mitti. De Körper isch bihoort. Sini Füeller sind schwarz-wiis gringlet.

Jooreszyklus 
D Raupe öberwinteret i Worzle und fönd erst im Mai aa fresse. Si verpupped sich im Juni, debi chöned d Puppe längeri Ziit au im Wasser lige. De Falter schlüfft im Juli und flüügt bis in Augste, bsunders i de Nööchi vo Bergbäch.

Raupe 
D Raupe werd zwösched 45 und 50 mm lang. Si isch schwarz und het chorzi Höörli, wo uf Warze stönd, uf de Siite hett si rööti Tupfe. Si isch uf de immergrüeni Bach-Staibrech (Saxifraga aizoides) spezialisiert.

Lueg no 
 Apollo

Literatur 

 Günter Ebert (Hrsg.): Die Schmetterlinge Baden-Württembergs Band 1, Tagfalter I (Ritterfalter (Papilionidae), Weißlinge (Pieridae), Edelfalter (Nymphalidae)), Ulmer Verlag Stuttgart 1993. ISBN 3-8001-3451-9
 C. L. Häuser: An annotated checklist of the species of the Parnassiinae (Lepidoptera: Papilionidae). Tijdschrift voor Entomologie, 1993, 136: 137-146
 U. Nardelli: Anmerkungen zur Zucht von Parnassius-Arten sowie Bericht über eine Zucht von Parnassius phoebus sternitzkii (Lepidoptera: Papilionidae). Nachrichten des entomologischen Vereins Apollo., 1991, N.F. 12 (2): 141-152
 J. H. Shepard, T. R. Manley: A species revision of the Parnassius phoebus complex in North America (Lepidoptera: Papilionidae). In: T. C. Emmel (Hrsg.): Systematics of Western North American Butterflies. Mariposa Press, 1998

Weblink 

 www.lepiforum.de Taxonomie und Foti
 www.schmetterling-raupe.de
 Moths and Butterflies of Europe and North Africa (englisch)
 Naturkundliches Informationssystem
 

Summervogel
Alpefauna